ASIAN วิ่ง 3% ลุ้นกำไรปีนี้ 1.1 พันลบ. โบรกชี้หุ้น “แลกการ์ด” เคาะเป้า 21 บ.
ASIAN วิ่ง 3% ลุ้นกำไรปีนี้ 1.1 พันลบ. รับรายได้เพิ่มขึ้นเติบโตหลักมาจากธุรกิจ Pet food โบรกชี้หุ้น “แลกการ์ด” เคาะเป้า 21 บ.
ASIAN วิ่ง 3% ลุ้นกำไรปีนี้ 1.1 พันลบ. รับรายได้เพิ่มขึ้นเติบโตหลักมาจากธุรกิจ Pet food โบรกชี้หุ้น “แลกการ์ด” เคาะเป้า 21 บ.
18 มี.ค. 2565

ผู้สื่อข่าวรายงานว่าวันนี้ (18 มี.ค. 2565) ราคาหุ้นบริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 15:09 น. อยู่ที่ระดับ 15.80 บาท เพิ่มขึ้น 0.50 บาท หรือ 3.27% โดยทำจุดสูงสุดที่ 16.00 บาท และทำจุดต่ำสุดที่ 15.30 บาท ด้วยมูลค่าการซื้อขาย 59.21ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (11 มี.ค.2565) ว่า ทางฝ่ายวิจัยได้ Update แนวโน้มผลการดำเนินงานในปี 2565 เพิ่มเติม รายละเอียดดังนี้ (1) ผู้บริหารมองรายได้ในไตรมาส 1/2565 ยังเติบโตได้จากงวดเดียวกันของปีก่อน จากกำลังการผลิตที่เพิ่มขึ้น ขณะที่ลดลงจากไตรมาสก่อนจาก Seasonal แต่ในส่วนของ Gross margin มีแนวโน้มดีกว่าที่ผู้บริหารคาดไว้ก่อนหน้าจากค่าเงินบาทที่กลับมาอ่อนอีกครั้ง (2) แผนขยายกำลังการผลิตในส่วนของ Pet food ยังเป็นไปตามคาด โดยจะเริ่ม Run ได้ใน มี.ค.ปี 2565 (3) เริ่มได้รับผลกระทบจากสงคราม รัสเซีย-ยูเครน ในส่วนของธุรกิจอาหารสัตว์เลี้ยงจากต้นทุนวัตถุดิบที่สูงขึ้น แต่รายได้จากธุรกิจนี้ไม่มีนัยยะมากนักต่อรายได้รวม
ทั้งนี้ทางฝ่ายวิจัยคงประมาณการกำไรสุทธิปี 2565 อยู่ที่ 1,105 ล้านบาท เพิ่มขึ้น 6% ส่วนปี 2566 อยู่ที่ 1,223 ล้านบาท เพิ่มขึ้น 11% จากสมมติฐาน (1) คาดรายได้อยู่ที่ 10,476 ล้านบาท เพิ่มขึ้น 10.40% และ 11,549 เพิ่มขึ้น 10.20% เติบโตหลักมาจากธุรกิจ Pet food (2) gross margin ลดลงเหลือ 18.70% จากปี 2564 ที่ 19.80% จากต้นทุนวัตุดิบที่ยังสูง และแนวโน้มเงินบาทแข็งค่า อย่างไรก็ตามในปี 26564 จะได้เรื่องของ Product mix จากธุรกิจ Pet food ซึ่งเป็นธุรกิจที่มีมาร์จิ้นสูงเข้ามาช่วยจากการเพิ่มกำลังการผลิตและ Run ได้ตั้งแต่ปลายไตรมาส 1/2565 เป็นต้นไป ทำให้ทางฝ่ายวิจัยมองว่า Gross margin จะสามารถทรงตัว ได้ที่ 18.70% ใกล้เคียงกับไตรมาส 4/2564 ที่ 18.60%
ด้านราคาหุ้น Underperform SET ลดลง 5% และลดลง 14% ในช่วง 1 และ 3 เดือนที่ผ่านมาจากค่าเงินบาทที่แข็งค่า ซึ่งราคาหุ้นมีความสัมพันธ์ต่อค่าเงินบาทอ่อนค่าค่อนข้างมาก เนื่องจากรายได้หลักมาจากการส่งออกประมาณ 80% ทั้งนี้แม้ประมาณการของทางฝ่ายวิจัยจะคาดเงินบาทจะแข็งค่าจากเฉลี่ย 32 บาทต่อดอลลาร์ ในปี 2564 สู่เฉลี่ย 31.50 บาทต่อดอลลาร์ ในปี 2565 แต่ในช่วงสั้นมองว่า ASIAN กลับมาน่าสนใจอีกครั้งในการเทรดดิ้ง หลังจากเงินบาทกลับมาอ่อนค่า โดยราคาหุ้นยัง Laggard ค่าเงินบาทอ่อนค่าในปัจจุบัน อีกทั้ง Valuation น่าสนใจราคาปัจจุบันคิดเป็นปี 2565 ค่าPER ที่ 11.1 เท่า ต่ำกว่าค่าเฉลี่ย 5 ปีย้อนหลังที่ 18.50 เท่า และมี Dividend Yield ประมาณ 4% แนะนำ “ซื้อ” ราคาเป้าหมาย 21 บาท